《次韵子瞻宿南山蟠龙寺》
宋代·苏辙

谷中夜行不见月，上下不辨山与谷。
前呼后应行相従，山头谁家有遗烛。
跫跫深径马蹄响，落落稀星著疏木。
行投野寺僧已眠，叩门无人狗出缩。
号呼従者久嗔骂，老僧下床揉两目。
问知官吏冒夜来，扫床延客卧华屋。
釜中无羹甑实尽，愧客满盎惟脱粟。
客来已远睡忘觉，僧起开堂劝晨粥。
自嗟奔走闵僧闲，偶然来过何年复。
留诗满壁待重游，但恐尘埃难再读。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。